**Lietošanas instrukcija: informācija pacientam**

**GRIVIX 1 mg/g gels**

*Dimetindeni maleas*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis(-kusi) ārsts vai farmaceits.

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildus informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.

1. Ja pēc 7 dienām nejūtaties labāk vai jūtaties sliktāk, Jums jākonsultējas ar ārstu

**Šajā instrukcijā varat uzzināt**:

1. Kas ir Grivix un kādam nolūkam to lieto

2. Kas Jums jāzina pirms Grivix lietošanas

3. Kā lietot Grivix

4. Iespējamās blakusparādības

5. Kā uzglabāt Grivix

6. Iepakojuma saturs un cita informācija

**1. Kas ir Grivix un kādam nolūkam to lieto**

Grivix ir gels, ko lieto uz ādas. Grivix satur aktīvo vielu, dimetindēna maleātu, kurai ir prethistamīna darbība.

Zāles samazina pietūkumu, izteikti mazina niezi (izņemot holestātisko niezi), remdē ādas kairinājumu.

Šīm zālēm piemīt arī vietēji anestezējoša darbība.

**Terapeitiskās indikācijas**

Īslaicīgai, ar dermatozēm, nātreni, kukaiņu kodumiem, saules apdegumiem un virspusējiem ādas apdegumiem (pirmās pakāpes) saistītas, niezes mazināšanai.

**2. Kas Jums jāzina pirms Grivix lietošanas**

**Nelietojiet Grivix šādos gadījumos:**

- ja Jums ir alerģija pret dimetindēna maleātu vai kādu citu (6. punktā minēto) šo zāļu sastāvdaļu,

* otrās vai trešās pakāpes apdegumu gadījumos.

**Brīdinājumi un piesardzība lietošanā**

Pirms Grivix lietošanas konsultējieties ar ārstu vai farmaceitu.

Ja Grivix lietots uz plaša ādas apvidus, izvairieties no ilgstošas saules staru iedarbības.

Ja nieze ir stipri izteikta un ādas bojājumi plaši, konsultējieties ar ārstu.

**Bērni**

Zīdaiņiem un maziem bērniem (līdz 2 gadu vecumam) izvairīties lietot uz plašiem ādas apvidiem, sevišķi, ja āda ir bojāta vai iekaisusi.

**Citas zāles un Grivix**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Grūtniecības un krūts barošanas laikā nelietojiet Grivix uz ļoti plašiem ādas apvidiem, īpaši, ja āda ir bojāta vai iekaisusi.

Ja barojat bērnu ar krūti, nelietojiet gelu uz krūšu galiem.

**Transportlīdzekļu vadīšana un mehānismu apkalpošana**

Grivix neietekmē spēju vadīt transportlīdzekļus vai apkalpot mehānismus.

**Grivix satur benzalkonija hlorīdu un propilēnglikolu**

Grivix satur benzalkonija hlorīdu, kas ir kairinātājs un var izraisīt ādas reakciju un propilēnglikolu, kas var izraisīt ādas kairinājumu.

**3. Kā lietot Grivix**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Uzziediet Grivix plānā kārtā uz skartā un niezošā ādas apvidus 2-4 reizes dienā

Ja simptomi nemazinās pēc 7 dienām vai tie kļūst izteiktāki, konsultējieties ar ārstu.

**Ja esat lietojis Grivix vairāk nekā noteikts**

Nav ziņots par dimetindēna maleāta pārdozēšanas gadījumiem, lietojot to lokāli uz ādas.

Ja Jūs nejauši norijat šīs zāles, nekavējoties sazinieties ar ārstu.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Nav zināms(nevar noteikt pēc pieejamajiem datiem):

* ādas dedzinoša sajūta, sausa āda, alerģisks dermatīts.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400, fakss: +371 67078428. Tīmekļa vietne: [www.zva.gov.lv](http://www.zva.gov.lv)

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Grivix**

Uzglabāt bērniem neredzamā un nepieejamā vietā.

Uzglabāt oriģinālā iepakojumā, lai pasargātu no gaismas. Zālēm nav nepieciešami īpaši temperatūras uzglabāšanas apstākļi.

Nelietot šīs zāles pēc derīguma termiņa beigām, kas norādīts uz kastītes un tūbiņas pēc “Derīgs līdz” un “EXP”. Derīguma termiņš attiecas uz norādītā mēneša pēdējo dienu.

Uzglabāšanas laiks pēc pirmās atvēršanas ir 12 mēneši.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Grivix satur**

1. Aktīvā viela ir dimetindēna maleāts. Katrs grams gela satur 1 mg dimetindēna maleāta*.*
2. Citas sastāvdaļas ir karbomērs (tips 974 P), dinātrija edetāts, nātrija hidroksīds, propilēnglikols, benzalkonija hlorīds un attīrīts ūdens.

**Grivix ārējais izskats un iepakojums**

Grivix ir dzidrs, bezkrāsains, viendabīgs gels.

Alumīnija tūbiņa ar alumīnija membrānu un ABPE skrūvējamu vāciņu kartona kastītē.

Tūbiņā: 5 g, 20 g, 30 g vai 50 g gela.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

Medana Pharma SA

ul. Władysława Łokietka 10

98-200 Sieradz, Polija

**Šīs zāles Eiropas Ekonomikas zonas (EEZ) dalībvalstīs ir reģistrētas ar šādiem nosaukumiem:**

Lietuva GRIVIX 1 mg/g gelis

Latvija GRIVIX 1 mg/g gels

**Šī lietošanas instrukcija pēdējo reizi pārskatīta** 11/2015